Rybnik: zastawiyli ôżartego szofera i zazwōniyli po szandarōw
Dwa chopi pokŏzali postawã, co by mogła być do wszyjskich za muster, bo chyciyli niytrzyźwego szofera. 40 lŏt stary chop prōbowoł uciyc, ale chopi wziōnli kluczyki z auta, uwiadōmiyli policyjõ i czekali z nim do czasu przijazdu szandarōw. Chop mioł w ôrganiźmie bezma 2 prōmile alkoholu.
Wszyjsko trefiyło sie wczorej przi ulicy Dworcowyj w Rybniku. Dwōch prŏcownikōw dozdrzało wozidło, co wjechało na teryn bauplacu z srogim szwōngym i sztopło. Chopi podyjzdrzewali, iże szofer może być ôżarty. Jak podeszli, to ôn prōbowoł ôdjechać. Ôba skutecznie zastawiyli auto, ôtworzyli dźwiyrze i zastawiyli motōr. Powiadōmiyli policyjõ ô cołkim zdarzyniu. Na placu pokŏzali sie tyż funkcjōnariusze Wachy Ôchrōny Bany. Wszyjscy społym z ôżartym kerowcōm czekali na przijazd policyjōnōw. Po wybadaniu na alkōmacie pokŏzało sie, iże chycōny 40 lŏt stary chop mioł blisko 2 promile alkoholu w ôrganiźmie.
Zdrzōdło: KMP Rybnik
szl_Latn szl_Latn szl_Latn szl_Latn